《终南精舍月中闻磬》
唐代·独孤申叔

精庐残夜景，天宇灭埃氛。幽磬此时击，馀音几处闻。

随风树杪去，支策月中分。断绝如残漏，凄清不隔云。

羁人方罢梦，独雁忽迷群。响尽河汉落，千山空纠纷。

作者简介：独孤申叔，字子重，唐文学家。洛阳（今属河南）人。贞元十三年（797）登进士第。十五年中博学宏词科，授秘书省校书郎。工诗文，长于赋颂，与韩愈、柳宗元、刘禹锡等交善。贞元十二年，驸马王士平与义阳公主反目。蔡南史、独孤申叔播为乐曲，号义阳子，有团雪散雪之歌。德宗闻之怒，欲废科举，后但流斥南史乃止。（《唐国史补》）